als_Latn dik_Latn sag_Latn
Shqiptari vret të dashurën dhe veten
Në natën e Shën Valentinit, pas një grindjeje, një shqiptar ka vrarë të dashurën e tij greke, e më pas edhe veten.
Politiko
E Diel, 15 Shkurt 2015 | 12:33
0 Komente.
Krim pasioni një natë para Shën Valentinit në shtetin helen, me protagonist të ndjerin shqiptar.
32-vjeçarja greke Elina Vachaviolou, e cila punonte si instruktore në një palestër, u qëllua me armë zjarri në kokë nga ish-i dashuri i saj shqiptar, 30-vjeçari Eris Ismaili.
Banorët e Kallamatës u tronditën mbrëmjen e djeshme nga vrasja tronditëse e 32-vjeçares dhe më pas e të riut shqiptar. Vachaviolou u plagos rëndë në kokë, ajo u shtrua në spitalin Attic, ku edhe ndërroi jetë.
Ngjarja e rëndë ka ndodhur në orën 21:00 të premten në rrugën “Abia”, një ditë para Shën Valentinit, pas një grindje mes dy të rinjve.
Sipas mediave greke mësohet se, shqiptari ishte dëbuar nga shteti helen pasi nuk kishte të drejtë qëndrimi, por më pas ishte rikthyer në mënyrë të paligjshme duke punuar si punëtor krahu.
Krimi
Vrasja ndodhi në palestrën ku punonte vajza greke. Pas një zënke mes çiftit mësohet se djali i ka drejtuar armën vajzës, duke e qëlluar në kokë. Menjëherë pas krimit, ai drejtoi armën nga vetja duke e shkrepur. Nga mediat raportohet se ngjarja ka ndodhur para babait të vajzës.
Arsyeja e ndarjes
Nga të afërmit e të ndjerës është mësuar se Elina Vachaviolou ishte ndarë me Eris Ismailaj ditën e Krishtlindjeve, të vitit që lamë pas. Ndarja ndodhi pasi 32-vjeçarja mësoi identitetin e vërtetë të riut, i cili fillimisht ishte prezantuar në Kallamata si një shtetas italian, i quajtur Erisiano Capetano. Origjinën e tij ishte shqiptare, fakt i cili solli edhe ndarjen e çiftit.
Por në fakt Elina nuk i ishte ankuar shoqërisë ose të afërmve për ish-të dashurin. Eris Ismailaj mësohet se ishte djalë i vetëm. Ai shpenzonte shumë kohë në palestrën ku punonte dhe ish-e dashura e tij.
Policia greke vijon hetimet për të zbardhur misterin e tragjedisë, si dhe arsyen e fshehjes së identitetit nga ana e shtetasit shqiptar. / Shekulli
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn